钦定古今图书集成/明伦汇编/氏族典/第182卷 > 《廖用贤尚友录》 > 弦高
## 钦定古今图书集成/明伦汇编/氏族典/第182卷 > 《廖用贤尚友录》 > 弦高

按《左传》僖公三十三年，秦师及滑，郑商人弦高将市
于周，遇之。以乘韦先，牛十二犒师，曰：“寡君闻吾子将
步师出于敝邑，敢犒从者。不腆敝邑，为从者之淹，居
则具一日之积，行则备一夕之卫。且使遽告于郑，郑
穆公使视客馆，则束载、厉兵、秣马矣。使皇武子辞焉。
杞子奔齐，逢孙、杨孙奔宋。孟明曰：‘郑有备矣，不可冀
也。攻之不克，围之不继，吾其还也’。”灭《滑》而还。